Keskustelu:Larry Bird

message: Tämmönen kuminaama arvioitavaksi. Punaisuutta on ja tilastot vielä tekemättä, mutta aikaa on, sillä tavoitteena on SS. Yritän vielä löytää merkitys-kappaleeseen jotain tähdellistä kerrottavaa ja ehkä yksityiselämäänkin. Tanár lupasi vilkaista kieltä läpi, kun löytää aikaa. Mitä parannettavaa? Pamautin sinne sekaan itselleni yhden lähdepyynnön, sillä en löytänyt luotettavaa lähdettä.--Jamppa4720 30. toukokuuta 2011 kello 21.31 (EEST)
replies: text: Tuossa ensimmäisessä kappaleessa: "Kauden piste-ennätykseksi Bird teki 55 pistettä". Eihän 55 pistettä ole ihan hirveästi yhdessä kaudessa vai tarkoitetaanko yhtä ottelua? Ja samassa kappaleessa voisi vaihtaa tuumat senteiksi. Toisessa kappaleessa: "Kahdeksannella luokalla valmentaja joutui penkittämään hänet kahdeksi peliksi, jonka takia Bird ei tullut seuraaviin harjoituksiin.": onko penkittää oikea sana? Lueskelin muutenkin artikkelia läpi, luen vielä uudestaan, vaikuttaa kyllä hyvältä. --Lakritsa 30. toukokuuta 2011 kello 22.46 (EEST)

text: Johdannossa voisi olla maininta Birdin ja Johnsonin vihollisuudesta. En.wikistä muistaisin lukeneeni, että koko NBA-kamppailun, Celticsien ja Lakersien, taistelu henkilöityi näihin kahteen pelaajaan ja nosti lajin näkyvyyttä myös USA:n ulkopuolella.--Bluto 31. toukokuuta 2011 kello 08.18 (EEST)
replies: text: :Korjailin nuo Lakritsan ehdotukset, mutta jätin sanan "penkittää" paikalleen (media käyttää, enkä keksi parempaakaan). Laitoin johdantoon maininnan parivaljakosta Bird-Magic. Saan tuosta varmaan vielä enemmän kerrottavaa Merkitys-kappaleeseen, jahka löydän hukkaamani nettisivun :).--Jamppa4720 31. toukokuuta 2011 kello 14.17 (EEST)
replies: text: ::Kävisikö "penkittää"-sanan tilalle "jättää vaihtopenkille"? Vai tarkoittaako se sitä?--Tanár 31. toukokuuta 2011 kello 22.26 (EEST)

text: Korjailin joitakin anglismeja pois ja muutin joitakin sanavalintoja. Toivottavasti et loukkaannu. Minua kiinnostaisi tietää enemmän Birdin isoveljestä, jonka kanssa pelatessaan hän oppi lajin. Veljen hallussa olivat myös hänen lukionsa ennätykset, ainakin artikkelin mukaan. Silti veljen nimeä ei mainita edes Yksityiselämä-osiossa, josta pääsenkin Yksityiselämä-osioon. Siinä annetaan tieto "Hänen vanhempansa erosivat", mutta ei minkäänlaista aikamäärettä. Edes summittainen rajaus tyyliin "kun hän oli vasta lapsi" tai "kun hän kävi lukiota" nostaisivat tämän tiedon arvoa. Luen vielä lisää, kun ehdin. Urheiluhistoriikkeja on aina mielenkiintoista lukea ja tästä pelaajasta olenkin kaivannut tietoa. Wiltistä, Magicista ja Jordanista löytyy en.wikissä laadukkaat artikkelit. Pian meillä on Larry Bird.--Bluto 31. toukokuuta 2011 kello 22.59 (EEST)
replies: text: :Mainitsin tuon Birdin isoveljen, mutta saatan laittaa jotain lisää. Isän itsemurha tapahtui pian eron jälkeen, joten oletin, että molemmat tapahtuivat saman vuoden aikana (19-vuotiaana).--Jamppa4720 1. kesäkuuta 2011 kello 16.03 (EEST)

text: :Pientä kielenhuoltoa voi vielä vaatia, vaikka muuten onkin huolellista työtä, mutta jos Tanár ehtii sen tehdä, niin hoitunee sillä.--Urjanhai 1. kesäkuuta 2011 kello 16.06 (EEST)

text: Mitä eroa on Indianan yliopistolla ja Indianan osavaltion yliopistolla vai onko mitään?--Bluto 1. kesäkuuta 2011 kello 17.23 (EEST)
replies: text: :Periaatteessa yksittäistä Indianan yliopistoa ei ole, vaan monia Indianan yliopistojärjestelmään kuuluvaa yliopistoa kutsutaan nimellä Indianan yliopisto. Ne erotetaan kampuksen sijainnin mukaan. Indianan osavaltionyliopisto on puolestaan tästä järjestelmästä erillinen yliopisto. --PtG 1. kesäkuuta 2011 kello 18.10 (EEST)
Tuli mieleen, kun alussa sanotaan että Bird tuli tunnetuksi temperamentistaan kentällä: oliko se englanniksi "temper" (viite on Beyer s. 14-15)? Temperamentteja kun voi olla monenlaisia, mutta englannin temper merkitsee myös kiivautta ja äkkipikaisuutta.--Tanár 3. kesäkuuta 2011 kello 19.03 (EEST)
Tuonkin kohdan voisi tarkistaa lähteestä, kun luvussa "Indianan osavaltionyliopisto (1976–1979)" sanotaan, että "Bird ei kuitenkaan pystynyt kuvittelemaan muuttavansa pois Indianasta, vaikkakin Kentuckyn yliopisto oli hänen haaveensa". Nyt siinä on minusta vissi ristiriita.--Tanár 4. kesäkuuta 2011 kello 19.47 (EEST)

text: Korjasin tuon Kentucky-kohdan. En aivan ymmärtänyt temperamentti-kommenttiasi, mutta mielestäni tuo tekstin osuus on nyt kunnossa.--Jamppa4720 5. kesäkuuta 2011 kello 17.35 (EEST)
replies: text: :No hyvä :) --Tanár 5. kesäkuuta 2011 kello 19.16 (EEST)
</div>
thread_title:  Vertaisarviointi